MEĐIMURSKA ŽUPANIJA
Osnovna škola Ivanovec
Ulica bana Jelačića 26, Ivanovec
40 000 Čakovec
KLASA:112-01/26-04/02
URBROJ: 2109-31/02-26-1
U Ivanovcu,  03. srpnja 2026.    
 Na temelju članka 107. stavka 9. Zakona o odgoju i obrazovanju u osnovnoj i srednjoj školi  (Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18,98/19 i 64/20, 151/22, 156/23) i članaka 12.,13. i 15.  Pravilnika o zapošljavanju OŠ Ivanovec na prijedlog ravnateljice Povjerenstvo za procjenu i vrednovanje kandidata za zapošljavanje donosi:
O D L U K U
O NAČINU I SADRŽAJU PROCJENE ODNOSNO TESTIRANJA
Odluka se odnosi na natječaj koji je dana 19. lipnja 2026. objavljen na oglasnoj ploči i mrežnoj stanici škole te oglasnoj ploči i mrežnim stranicama Hrvatskog zavoda za zapošljavanje.
1.) Voditelj/ica računovodstva u školi 1
· određeno, nepuno radno vrijeme, 20 sati tjedno, 1 izvršitelj/izvršiteljica


PRAVILA PROCJENE ODNOSNO TESTIRANJA
Sukladno odredbama Pravilnika o zapošljavanju OŠ Ivanovec obavit će se pisana i usmena procjena odnosno testiranje  kandidata koji ispunjavaju uvjete natječaja iz područja osnova informatičke pismenosti (Excel) te poznavanju odredbi zakona i propisa. 

Dokumentacija za pripremu kandidata :  

1. Pravilnik o proračunskom računovodstvu i Računskom planu (NN158/23, 154/24)
2. Uredba o sastavljanju i predaji izjave o fiskalnoj odgovornosti i izvještaju o primjeni fiskalnih pravila (NN 95/19)
3. Temeljni kolektivni ugovor za zaposlenike u javnim službama (NN 29/24)
4. Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23, 156/23)

Kandidati su obavezni pristupiti pisanoj  procjeni, a ukoliko na pisanoj procjeni ostvare 50 ili više % mogućih bodova i usmenoj procjeni odnosno testiranju.
Ako kandidat ne pristupi procjeni odnosno testiranju, smatra se da je povukao prijavu na natječaj.
Kandidati su dužni sobom ponijeti osobnu iskaznicu ili drugu identifikacijsku javnu ispravu na temelju koje se prije provođenja procjene odnosno testiranja utvrđuje identitet kandidata.
Testiranju ne mogu pristupiti kandidati koji ne mogu dokazati identitet i osobe za koje je povjerenstvo utvrdilo da ne ispunjava formalne uvjete iz natječaja te čije prijave nisu pravodobne i potpune.
Prilikom usmene procjene odnosno testiranja svi članovi Povjerenstva za procjenu i vrednovanje kandidata za zapošljavanje imaju pravo postavljati do tri pitanja iz pravnih i drugih izvora utvrđenih ovom odlukom. Svaki član Povjerenstva svako postavljeno pitanje vrednuje pojedinačno od 0 do 2 boda, a bodovi svih članova Povjerenstva na kraju se zbrajaju.
Nakon obavljene procjene odnosno testiranja Povjerenstvo utvrđuje rezultat procjene odnosno testiranje za svakog kandidata koji je pristupio procjeni odnosno testiranju.
Nakon utvrđivanja rezultata testiranja Povjerenstvo utvrđuje  rang listu (ljestvicu poretka) kandidata koju isti dan dostavlja ravnateljici Škole.
Na temelju dostavljene rang liste kandidata ravnateljica  odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa.
Odluku iz stavka 1. ovoga članka ravnateljica  donosi između tri najbolje rangirana kandidata prema broju bodova.
Ako dva ili više kandidata ostvare jednak broj bodova, ravnateljica  može odlučiti između svih kandidata koji imaju tri najbolje bodovana rezultata.
Prije odluke iz stavka 1. ovoga članka ravnateljica može pozvati kandidata ili kandidate na razgovor.
O terminu razgovora s ravnateljicom kandidati će biti obaviješteni.

DATUM, VRIJEME I MJESTO PROCJENE ODNOSNO TESTIRANJA
Pisana procjena odnosno testiranje kandidata održat će se u četvrtak, 09. srpnja 2026. u 8.00 sati u prostorima OŠ Ivanovec, usmena procjena odmah nakon pisane. 

                                                              Povjerenstvo za  procjenu i vrednovanje
                                                                     kandidata za zapošljavanje



